tartuNLP/wikipedia-smugri-20251201 huggingface dataset:
Postels

Postels (vene keeles "Постельс") oli Pommerist Stettinist pärit Liivimaa ja Venemaa literaadi- ja aadlisuguvõsa.
Ajalugu.
Suguvõsaliin algab Stettini kaupmehe Ludolf Johann Philipp Postelsiga (suri 1806). Tema poeg Gottfried Ludwig Philipp Postels (1757−1814) õppis Kieli ülikoolis ja rändas seejärel Liivimaale, kus valiti 1785. aastal Maarja-Magdaleena pastoriks; 1797−1810 oli ta Helme pastor. Tema õde Sophie Beate (1756−1818) naitus vabahärra Emanuel Schoultz von Ascheradeniga (1729−1804) ja talle anti rendile Pärnumaal Vee riigimõis, mis oli tema kasutada aastatel 1809−1818. Pastori järeltulijate hulgast võrsus arste, koolitegelasi ja sõjaväelasi. Salanõunik Alexander Johann Gustav Postels (1801−1871) oli tuntud mineraloog ja koolitegelane. Pärast 1917. aasta sündmusi emigreerusid Postelsid Ameerika Ühendriikidesse, kus nad elasid veel XX sajandi keskpaigas.
Hopefield

Hopefield on linn Lõuna-Aafrika Vabariigis Lääne-Kapimaa provintsis West Coasti ringkonnas.
Linn on asutatud 1844. aastal ja kandis esialgu nime Zoute River. Praeguse nime sai Hopefield 1853. aastal linna asutajate Hope ja Fieldi järgi.
Lõuna-Aafrika Vabariigi 2011. aasta rahvaloenduse andmetel oli Hopefieldi elanikest värvilisi 81,52%, valgeid 14,40%, mustanahalisi aafriklasi 2,63%, India või Aasia päritolu inimesi 0,46% ja teisi 0,99%. Afrikaani keelt pidas emakeeleks 94,21% inimesi ja inglise keelt 3,46%.
Coligny (aadlisuguvõsa)

Coligny oli Prantsusmaa aadlisuguvõsa, mis pärines Bresse provintsist. Suguvõsa vereliin lõppes aastal 1694.
Friedrich Akel juunior

Friedrich Akel (12. juuni 1910 Tallinn – 5. märts 1942 Ussollagi vangilaager, Permi oblast) oli Riigikantselei Sekretariaadi direktor.
Ta lõpetas 1928 Jakob Westholmi gümnaasiumi, 1928–1934 (lõpetas) õppis Tartu Ülikooli õigusteaduskonnas. Korporatsioon Fraternitas Estica liige.
Täiendas end Berliini ja Uppsala ülikoolides, 1934 Tallinna-Haapsalu rahukogu kohtuameti kandidaat, 1937 riigisekretäri abi, 1939 Riigikantselei sekretariaadi direktor. 
Arreteeriti Nõukogude Liidu okupatsioonivõimu poolt Tallinnas. 
Isiklikku.
Ta oli riigivanem Friedrich Akeli (1871–1941) poeg.
Annie Saumont

Annie Saumont (16. märts 1927 Cherbourgis – 31. jaanuar 2017 Pariis) oli prantsuse kirjanik ja tõlkija.
Ta sündis 1927. aastal Cherbourgis ja kasvas üles Rouenis. Ülikooliõpingute ajal keskendus ta hispaania ja inglise keelele ja kirjandusele, ta spetsialiseerus anglosaksi kirjandusele. Ta on tõlkinud prantsuse keelde J. D. Salingeri "Kuristik rukkis", lisaks John Fowlesi, V. S. Naipauli, Nadine Gordimeri ja teiste autorite teoseid.
Eesti keeles on talt ilmunud aastal 2018 Loomingu Raamatukogus "Aeg elada ja teisi jutte". Jutud tõlkis Maria Esko.
Teise astme kohus

Teise astme kohus (inglise keeles "court of appeal") on ringkonnakohus. Ringkonnakohtus vaadatakse apellatsiooni korras läbi esimese astme kohtu lahendeid. Esimese astme kohtud on maa- ja halduskohus. Ringkonnakohus võib peale maa- ja halduskohtute lahendite läbivaatamise täita teisi ülesandeid. Näiteks kui tahetakse kehtetuks tunnistada vahekohtu otsust, siis sellekohase avalduse peab tegema ringkonnakohtule. 
Maa- ja halduskohtute otsuste arutamiseks on kaks võimalust. Esiteks on võimalik terve kaasus uuesti läbi vaadata. Sellisel juhul saavad menetluse osalised esitada uusi tõendeid ja nõudeid. Teiseks on võimalik, et kontrollitakse ainult seda, kas esimese astme kohtud on seadusi õigesti kohaldanud ning teinud sisuliselt õige lahendi. Tavaliselt ei ole siis enam tõendite ega nõuete esitamine võimalik.
Tallinna ja Tartu Ringkonnakohus.
Ringkonnakohtunike arv määratakse justiitsministri määrusega. Määrusele peab nõusoleku olema andnud kohtute haldamise nõukoda (KHN). Alates 1993. aastast on Eestis ringkonnakohtunike arv jäänud 43 ja 48 vahele. Aastal 2018 on kohtunikke 45. Ringkonnakohtus on haldus-, kriminaal- ja tsiviilkolleegium. Kolleegiumiteks jagunemine ei ole kohustuslik ega seaduses sätestatud. See määratakse ringkonnakohtu kodukorras.
Tallinna Ringkonnakohus.
Tallinna ringkonnakohtu aadress on Pärnu mnt 7, Tallinn. Apellatsiooni korras vaadatakse läbi Harju ja Pärnu maakohtu ning Tallinna halduskohtu lahendeid. 2018. aasta seisuga töötab seal 29 kohtunikku. Ringkonnakohtu esimees on Villem Lapimaa ja direktor on Hans Moks. 
Tartu Ringkonnakohus.
Tartu ringkonnakohtu aadress on Kalevi 1, Tartu. Apellatsiooni korras vaadatakse läbi Tartu ja Viru maakohtu ning Tartu halduskohtu lahendeid. 2018. aasta seisuga töötab seal 16 kohtunikku. Ringkonnakohtu esimees on Kersti Kerstna-Vaks ning direktor on Tiina Ereb. Tartu ringkonnakohus alustas tööd 15. septembril 1993. 
Ringkonnakohtu esimees.
Esimees valitakse teise astme kohtunike hulgast seitsmeks aastaks, kuid mitte kaheks ametiajaks järjest. Esimehe nimetab ametisse justiitsminister, kes peab kuulama ringkonnakohtu üldkogu arvamust ning saama nõusoleku KHN-lt. Esimehe ülesanne on juhtida ja esindada kohtuasutust. Ta peab kontrollima, et õigust mõistetaks korrektselt, ning justiitsministri nõudmisel selle kohta seletusi andma. Ringkonnakohtu esimees võib kontrollida esimese astme kohtunike tööd ning algatada oma tööpiirkonnas nende kohtunike suhtes distsiplinaarmenetlust.
Esimehe volitused lõpevad ennekõike siis, kui tema ametiaeg saab läbi või kui ta kohtunikuametist vabastatakse. Enne ametiaja lõppemist on esimeest võimalik vabastada kolmel juhul (Kohtute seadus § 22 lg 4):
Andrei Melnitšenko (suusataja)

Andrei Leonidovitš Melnitšenko (vene keeles Андрей Леонидович Мельниченко; sündinud 21. mail 1992 Krasnojarskis) on Venemaa murdmaasuusataja.
2017. aasta maailmameistrivõistlustel Lahtis sai ta 50 km vabatehnikas 28. koha.
2018. aasta taliolümpiamängudel Pyeongchangis osales ta kolmel alal: 15 km vabatehnikas oli ta 14., 30 km suusavahetusega sõidus 29. ja 50 km klassikas 48.
Maailma karikasarjas tegi ta debüüdi 23. jaanuaril 2018, kus sai Nové Městos toimunud etapil 15 km vabatehnikas 22. koha. Esimest korda jõudis ta poodiumile 8. detsembril 2018 Beitostølenis, kui sai 30 km vabatehnikas kolmanda koha.
Saavutused.
Maailma karikasarjas.
Andrei Melnitšenko on () osalenud 28 MK-võistluste etapil ja jõudnud poodiumile ühel korral, kuid ühtki etappi pole ta võitnud.
Majandusanalüüs

Majandusanalüüs (inglise keeles "economic analysis") on majanduslike näitajate uurimine ja võrdlemine, et näha, kas ressursse kasutatakse optimaalselt. Analüüsi eesmärk on anda selge ülevaade majanduslikust olukorrast ja kindlaks teha, kui efektiivselt majandus või mingi osa sellest toimib. 
Majandusanalüüsi olemus.
Analüüs on tegevus, mille käigus uuritakse andmeid ja teavet eri sündmuste, asjade või isikute kohta nii mineviku, oleviku kui ka tuleviku perspektiivist. Neid mõõdetakse, võrreldakse ja mõtestatakse lahti. Saadud tulemused esitatakse tekstina, graafiliselt või matemaatiliselt. Tulemuste abil on võimalik anda hinnanguid ja määrata kindlaks protsesside edasise juhtimise asjaolud. 
Majandusanalüüs ei ole juhtimisotsuste ettevalmistamisel kujunenud veel piisavalt tähtsaks ega kõrgetasemeliseks. Ärilisi ebaõnnestumisi põhjustab peamiselt ebakvaliteetne analüütiline ettevalmistus. Seda saaks vältida, kui otsuseid ette valmistava analüüsi kvaliteeti parandada. 
Majandusanalüüsi põhietapid.
Majandusanalüüs koosneb viiest põhietapist:
Analüüsi vajalikkus.
Majandusanalüüs pakub huvi nii omanikele, juhtkonnale, laenuandjatele, pangale, klientidele kui ka riigile. Analüüsi põhjalikkus oleneb huvirühmast. Analüüsist selguvad ettevõtte finantsseisund, kasum ja muud näitajad. Laenuandjad ja pangad soovivad analüüsi kaudu saada teavet ettevõtte finantsseisundi ja maksevõime kohta ning hinnata ettevõtte jätkusuutlikkust, et vähendada finantseerimis- ja investeerimisriske. Riigile on oluline teada ettevõtte keskkonnamõju. Kliente ja tarnijaid huvitab tootmise või teenuse kvaliteet. Kõik eelnev on tähtis ka omanikele ja juhtkonnale. Üha enam nõutakse tavalisele majandusaastaaruandele lisaks selgitusi ettevõtte tegevuse ja tulemuste kohta. Äriplaanide ja arengukavade koostamisel on majandusanalüüs vältimatu aspekt, ei piisa ainult finantsaruannetest. 
Majandusanalüüsist selguvad ka ettevõtte varjatud kaod. Majandusanalüüs aitab märgata, kas tööjõudu, tööaega, materjale ja seadmeid kasutatakse parimal võimalikul moel ning kas nendega saavutatakse parimaid võimalikke tulemusi. 
Ettevõtete andmete ja majandusanalüüsi leidmine.
Majandusanalüüsi andmete läbitöötamine pakub koostööpartneritele, pankadele ja muudele huvilistele kindlustunnet ettevõttega koostöö tegemiseks. Ettevõtete andmeid võib leida eri andmebaasidest ja allikatest, näiteks ajakirjade ja -lehtede andmebaasidest (nt Äripäev, https://infopank.ee/) ning ettevõtete ühenduste (nt ettevõtete liitude, assotsiatsioonide, kaubanduskoja) allikatest. Kõige täpsemat ja spetsiifilisemat infot sisaldavad ettevõtete majandusaastaaruanded, mille võib leida ettevõtete kodulehtedelt, äriregistrist, inforegistrist jm.
Vans

Vans on bränd, mis tegeleb enamasti jalatsite loomisega, kuid nad on ka loonud mõned seljakotid.
Brändi asutasid vennad Van Doren-id 1966. aastal Californias Anaheimi linnas USA-s.
Tuntus.
Vans on tuntust kogunud koostööprojektidest maailma muusika suurtegijatega, nagu Beatles, Kiss, Metallica, Motörhead ja paljud teised bändid, kuid ka tänu koostööle ekstreemsportlastega, kes tegelevad kas bmx-il trikkide tegemise või rulatamisega. Vansi brändi üheks tunnuseks on saanud jalatsi küljel asuv enamasti valge triip. Tänapäeval on Vansi jalatsid saanud väga populaarseks noorte seas.
Kasutajad.
Vansi jalatseid kannavad tänapäeval rokkstaarid, maailmakuulsad näitlejad ning erinevaid ekstreemspordialasid harrastavad inimesed üle maailma. Vans on kasvanud Ameerika spordikultuuri ja päikeselise California elustiili võrdkujuks. See on tõstnud selle brändi juhtivale positsioonile jalatsitrendide hulgas. Vansi ketsid on hinnatud ühtviisi nii noorte kui ka vanade hipide seas.
Vans Eestis.
Vansi fännideks Eestis on enamasti inimesed, kes peavad lugu erinevatest ekstreemspordialadest, ajalooga tänavamoest ja eelkõige ajatust stiilist, kuid ka tavalised noored, kes on leidnud endale sobiva stiili just Vansi toodete hulgast. Vansil on Baltikumis oma rula- ja bmx-tiim. Vans teeb koostööd hetke kuumimate rokkbändidega, nagu Elephants from Neptunes, Winny Puhh , Nevesis ja Super Hot Cosmos Blues Band. Eestis teeb Vansiga kõige suuremalt koostööd Liisa Leetma ja noor räppar Säm.
Laiendatud teovõime

Laiendatud teovõime on vähemalt 15-aastase alaealise isiku piiratud teovõime, mida on kohtulikult laiendatud.
Arengupsühholoogiline taust.
Arengupsühholoogia käsitleb inimese psüühika ontogeneesi ehk arengut munarakust kuni loomuliku surmani. Vanust 15–18 aastat peetakse teiseks murdeeaks. Siit algab inimese varane täiskasvanuiga. Vanuses 15–18 aastat esineb lapsel tung iseseisvusele ja enesekehtestamisele. Selles eas inimene ei ole enam laps, kuid ei ole veel ka täiskasvanu. Tal on samuti tung tegutsemisele ning tema juhendamine ja võimaluste pakkumine mõjutab tema edaspidist käitumist just õiguspärasuse mõttes. Tekib ka seksuaalhuvi. Ühe arengupsühholoogia käsitluse järgi on tegelikult vahe tegeliku arengutaseme (see mõõdab probleemide iseseisva lahendamise võime) ja potentsiaalselt võimaliku arengutaseme vahel. Arengutaset mõjutavad kultuurilised ja sotsiaalsed tegurid.
Teovõime laiendamine.
TsÜS § 9 lg 1 kohaselt võib kohus vähemalt 15-aastase alaealise piiratud teovõimet laiendada, kui see on alaealise huvides ja alaealise arengutase seda võimaldab. See teovõime laiendamine tähendab, et kohus otsustab, milliseid tehinguid võib alaealine teha iseseisvalt. 
Alaealise teovõime laiendamine toimub ka PKS § 1 lg 3 alusel, mille järgi kohus võib laiendada vähemalt 15-aastaseks saanud isiku teovõimet toimingute tegemiseks, mis on vaja abielu sõlmimiseks ja abieluga seotud õiguste teostamiseks ja kohustuste täitmiseks. Kohus ei tunnista alaealist teovõimeliseks, vaid otsustab, milliseid tehinguid võib alaealine teha iseseisvalt. Tavaliselt pöördub alaealine kohtu poole, kui alaealisel on soov abielluda. 
Alaealisel teovõime laiendamine on põhjendatud, kui alaealise arengutase seda võimaldab. Antud juhul kontrollitakse asjaolusid nagu kas alaealine on varem teinud igapäevaseid tehinguid iseseisvalt ilma vanemate abita. Põhjuseks, miks teovõime laiendamine on lapse huvides, võib olla asjaolu, et abielluda sooviv laps ei sõltuks oma vanematest ja saaks korraldada oma elu iseseisvalt. Alaealisel lapse sünd ei või aga olla teovõime laiendamise põhjuseks. 
Teovõime laiendamiseks vajalik ekspertiis.
TsMS § 572 sätestab, et kohus määrab vajaduse korral ekspertiisi alaealise arengutaseme väljaselgitamiseks. Ekspert peab alaealist enne eksperdiarvamuse andmist isiklikult küsitlema.
Ekspertiisi eesmärk määratakse kohtu poolt konkreetse kaasuse asjaolude tuvastamiseks psühholoogide abil. Paragrahv 572 ei nõua, et alaealise teovõime laiendamisel tuleks kaasata just psühhiaater, sest tegemist ei ole psüühikahäire tuvastamisega, vaid lapse arengutaseme väljaselgitamisega. Seda on pädevad tegema ka psühholoogid. Seega eksperdiks võib määrata eriteadmisega isiku. 
Eestis on teovõimet alaealistel lastel osaliselt laiendatud seadusandlikul tasemel selleks, et neile laieneks valimisõigus. Eelnõu algatajad leidsid, et 16-aastased noored on küpsed valimas käima ja poliitikaga seotud teemadel kaasa rääkima.
William Alston

William Payne Alston (29. november 1921 Shreveport, Louisiana – 13. september 2009 Jamesville, New York) oli Ameerika Ühendriikide filosoof. 
Ta oli kristlike filosoofide ühingu Society of Christian Philosophers (1978) ning väljaande Faith and Philosophy (1984) kaasasutaja. 
Elulugu.
Alston sündis Shreveportis 1921. aasta novembris Eunice Shcoolfieldi ja William Alstoni peres. Ta lõpetas 15-aastaselt keskkooli ning asus Centenary kolledžis klaverit õppima, 1942. aastal sai bakalaureusekraadi. Teise maailmasõja ajal teenis ta Põhja-Californias sõjaväeorkestris. Pärast sõjaväest vabanemist võeti ta vastu Chicago Ülikooli filosoofia doktoriõppesse. Väitekirja kaitses ta Alfred Northi metafüüsikast ning sai doktorikraadi 1951. aastal. Seejärel õpetas Michigani Ülikoolis (1949–1971), Rutgersi ülikoolis (1971–1976), Illinoisi Ülikoolis (1976–1980) ning Syracuse'i Ülikoolis (1980–1992). Ta õpetas seal 50 aastat, 1992. aastast oli emeriitprofessor.
Alston tegeles analüütilise filosoofia ja epistemoloogiaga. 
Karjääri aktiivsemal perioodil oli Alston American Philosophical Associationi, Society for Philosophy and Psychology ja Society of Christian Philosophersi president. Alston on tuntud tööde poolest keelefilosoofias, epistemoloogias, metafüüsikas ja religioonifilosoofias.
Isiklikku.
Alstonil abikaasa oli Valerie, nende tütar on Ellen (John) Danelly. 
Ta suri 2009. aasta septembris Jamesville’i hoolduskodus 87-aastaselt.
Värvainete loend

"Siin on mittetäielik tähestikuline loend anorgaanilistest ja orgaanilistest värvainetest, mida kasutatakse kõikvõimalike materjalide, sh tekstiili, naha, paberi, puidu, plasti, õli-, akvarell- ja trükivärvide, kunstimaterjalide, toiduvärvide, kosmeetika ja histoloogiliste preparaatide värvimiseks.
Kolmogorovi keerukus

Kolmogorovi keerukus väljendab lõpliku bitijada genereerimise algoritmilist keerukust. See põhineb arusaamal, et teatud asjade puhul on lõpptulemusest märgatavalt lihtsam kirjeldada selle saavutamiseks vajalikke reegleid.
See on nimetatud vene teadlase Andrei Kolmogorovi järgi, kes avaldas sel teemal esimese artikli 1963. aastal. Iseseisvalt jõudis sama teooriani ka Argentina-Ameerika teadlane Gregory Chaitin, kelle auks on seda nimetatud ka Kolmogorovi-Chaitini keerukuseks.
Leonardo Ponzio

Leonardo Daniel Ponzio (sündinud 29. jaanuaril 1982 Las Rosases) on Argentina jalgpallur. Ta mängib kaitsva poolkaitsjana Argentina kõrgliiga klubis River Plate. Ta on klubi meeskonna kapten.
Ponzio alustas klubikarjääri 2000. aastal kodumaal Newell's Old Boysis.
Aastatel 2003–2006 mängis ta Hispaania kõrgliiga klubis Real Zaragoza. 2004. aastal võitis ta klubiga nii Hispaania karika kui superkarika. Teist korda mängis ta Zaragozas aastatel 2007–2009. Hooajal 2008–09 aitas ta klubil tõusta esiliigast kõrgliigasse.
River Plate'is mängis ta juba aastatel 2007–2009. River Plate'iga liitus ta uuesti 2012. aasta jaanuaris pärast Zaragozast lahkumist. River Plate'iga on Ponzio võitnud arvukalt tiitleid, sealhulgas kolm Argentina meistri tiitlit, kolm Argentina karikat, korra Argentina superkarika ja kahel korral Copa Libertadorese.
2001. aastal tuli ta Argentina kuni 20-aastate koondisega juunioride maailmameistriks. Argentinat esindas ta koondises aastatel 2003–2013 kokku kaheksal korral.
Ostuturism

Ostuturism on turismivorm, mille puhul peamine eesmärk reisida on selleks, et osta kaupu. 
Ostlemisele kulunud summa peaks ületama 50% reisikuludest, arvates välja ööbimisele ja transpordile kulunud summad.
Ostuturism hõlmab ka maksuvaba ostlemist lennujaamades, luksuskaupade ostmist, kaubanduskeskuste, kaubamajade ja müügipunktide külastamist, kohalike kaubamärkide avastamist, kohaliku käsitöö ja kohapealset päritolu esemete toetamist. Ostuturismi alla kuulub ka reis Euroopa jõuluturgudele, musta reede allahindluste pakkumistele Ameerika Ühendriikidesse või iga-aastasele jaanuari allahindlusele Suurbritannias.
Päritolu.
Massiturismi päritolu kohta on mitu versiooni. Esimene versioon on ostlemistähtsuse suurenemine. Ostlemine on saanud turismi tuumelemendiks, olles umbes sama oluline kui ööbimine, söömine, transport ja vaatamisväärsused. Seda ei peeta enam lihtsalt reisimisega kaasas käivaks tegevuseks, teisisõnu on ostlemine saanud peamiseks reisimotiiviks.
Massiturismi teine päritolu versioon on turismi infrastruktuuri lisandumine piiriülesele ostlemisele. See turismi infrastruktuur kujuneb järk-järgult ostuturismiks. Riigipiiride ületamine on olnud pikaajaline ja oluline poliitiline, kultuuriline ning geograafiline uurimisteema. Riigipiiride lähedal asuvad alad on enamasti arenenud välja kommertspiirkondadeks, mistõttu osteldakse naaberriikides aina rohkem. Kui ühe riigi valuuta on tugevam kui naaberriigi oma, siis jõukama riigi rahvas kipub piiri ületama rohkem, et naaberriigis ostelda.
Wolseley

Wolseley on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas Witzenbergi vallas.
Asula rajati 1875. aastal raudteejaamana, mille nimi oli Ceres Road Station. Praeguse nime sai Wolseley 1910. aastal Natali asumaa kuberneri Garnet Wolseley järgi.
Lõuna-Aafrika Vabariigi 2011. aasta rahvaloenduse andmetel oli Wolseley elanikest värvilisi 73,9%, mustanahalisi aafriklasi 16,0%, valgeid 8,0%, India või Aasia päritolu inimesi 0,3% ja teisi 1,8%. Afrikaani keelt pidas emakeeleks 84,0% inimesi, koosa keelt 8,9%, sotho keelt 3,3%, inglise keelt 1,6% ja teisi 2,2%.
Konkludentne petmine

Konkludentne petmine on isiku eksitamine nii, et tal on tekkinud suhtluse käigus ebaõige ettekujutus tegelikkusest. Sellisel viisil isiku eksitamine võib toimuda nii tegevusetuse abil kui ka läbi toimingute või tegevuste, kus petta saav isik teeb asjaolude kohta loogilise järelduse ja satub niiviisi eksimusse. Siinkohal on oluliseks nüansiks, et petja saavutab tegelike asjaolude moonutamise nii, et ta ei väljenda ennast selgelt, üheselt mõistetavalt ega sõnasta või täpsusta oma mõtteid.
Väljend konkludentne petmine koosneb kahest sõnast – konkludentne (ld "prees partits concludens" sulgev, lõpetav, järeldav) tähendab tahet väljendav, loogiliselt järelduv ning petmine ehk ebaaus tegu, mille raames luuakse ebaõige arusaam reaalsest olukorrast, mis võib aset leidnud minevikus või olevikus esinenud asjaoludest. Valdavalt petmist seostatakse valetamisega, mis ei ole päris õige lähenemine. T.Bachmanni sõnul saab teadlik petmine toimuda ka ilma otsese valetamiseta ja toob välja, et "konkludentne petmine tugineb iseenesest otsest valet mitte sisalduva kommunikatsiooni ja toimingute põhjal loogiliste või tõenäoliste järelduste tegemist selliselt, et pettasaanu kujutab tegelikkust ette tõele mittevastavalt ning et see oligi eksitaja eesmärk."
Konkludentne petmine erineb ebaõige arusaama loomisest üldises tähenduses. Petmine üldiselt saab toimuda läbi üheselt mõistetava eksitava aktiivse tegevuse. Näiteks petja annab suhtluse käigus kannatanule edasi eksitava sisuga teavet. Omavaheline suhtlemine saab toimuda üksnes aktiivse tegevuse tulemusena. Üldjuhul aktiivne suhtlemine sisaldab kõigile arusaadavaid ja ühemõttelisi liigutusi märkide ja žestide näol, nagu näiteks peaga noogutamine (tähendab nõusolekut) või raputamine (tähendab eitamist). Aktiivne tegevus on psühholoogia mõistes teadvustatud tegevus ehk eksplitsiitne tegu. "Eksplitsiitse teo puhul väljendatakse ebaõigeid asjaolusid, mida on võimalik üheselt tajuda ja talletada."
Valdavalt on pettused seotud konkludentselt ebaõige ettekujutuse loomisega, kus petmise käigus varjatakse tegelikku teavet. J-K Leppik toob oma magistritöös näitena, et petmine konkludentselt avaldub näiteks valerahaga maksmise korral, kus jäetakse mulje nagu esitataks ehtne pangatäht.
Karistusseadustikus (KarS) käsitletakse petmist kelmuse toime pandud teona KarS § 209 alusel, KarS § 210 soodustuskelmus, § 211 investeerimiskelmus, § 212 kindlustuskelmus, § 213 arvutikelmusena ja nimetatud §-de alusel on petja eesmärk saada varalist kasu ja petja tegutseb kavatsetult. Tsiviilseadustiku üldosa seaduse (TSÜS) § 92 ja TSÜS § 94 alusel käsitletakse petmist kui eksimuse või pettuse mõjul tehingu sooritamist.
Marikana

Marikana (varem Rooikoppies) on linn Lõuna-Aafrika Vabariigis Loodeprovintsis Bojanala Platinumi ringkonnas Rustenburgi vallas.
Linn on asutatud 1870. aastal. 1970. aastatel algas piirkonnas plaatina kaevandamine.
Lõuna-Aafrika Vabariigi 2011. aasta rahvaloenduse andmetel oli Marikana elanikest mustanahalisi aafriklasi 98,35%, valgeid 0,86%, India või Aasia päritolu inimesi 0,46%, värvilisi 0,14% ja teisi 0,20%. Koosa keelt pidas emakeeleks 29,99% inimesi, tsvana keelt 19,66%, tsonga keelt 18,07%, sotho keelt 14,41%, pedi keelt 4,21%, suulu keelt 4,21%, svaasi keelt 1,99%, inglise keelt 1,94% ja afrikaani keelt 1,28%.
Värvainete indeks

Rahvusvaheline värvainete indeks ("Colour Index" või "Colour Index International", CI) on andmebaas, mille algatasid värvitootjaid ja värvalite rahvusvahelised erialaorganisatsioonid: Suurbritannias baseeruv Society of Dyers and Colourists ja Ameerika Ühendriikides asuv American Association of Textile Chemists and Colorists. Andmebaasi on koondatud info tarbekaupades, keemiatoodetes jm värvainena kasutatavate keemiliste ühendite struktuuri, triviaalnimetuste, füüsikaliste ja keemiliste omaduste, sünteesi ja patentide kohta. 
Tootjate osalus andmebaasis on vabatahtlik ja tootjad võivad soovi korral osa infot andmebaasi mitte anda. Nimistu hõlmab üle 27 000 värvaine kokku üle 13 000 üldnimetusega. Esimene nimistu avaldati 1925. aastal.
Indeksis puuduvad minevikus kasutusel olnud ja nüüdseks kasutuselt kõrvale jäetud pigmendid, nagu näiteks asuriit, auripigment, looduslik kinaver jm.
Värvainete tähistamise põhimõte.
Iga unikaalset keemilist koostist omav värvaine (aine, mis annab tootele värvuse) on tähistatud kahe tunnuskoodiga. Need on
Kunstitarvete tootjad lisavad sageli oma värvikataloogidesse värvaine üldnimetuse tähise. Ametlikes dokumentides kasutatakse kosmeetikatoote, toiduaine, ravimi vm värvaine nimetuse juures alati ühendi ehituse tähist, mille ette võivad olla lisatud tähed CI.
Eesti Keele Instituudi soovitusel on "colour index number" korrektne vaste "värvainete indeksi number", mida tuleb eelistada mõnikord kasutatud (näiteks Nami-Nami kokandusportaalis) tõlkele "värviindeksi number".
Ühendi üldnimetuse tähis.
Üldnimetuse tähis ("Colour Index Generic Name") koosneb kolmest osast:
Näiteid:
Ühendite rühmad.
Värvained on jagatud omaduste järgi 13 kategooriasse.
Värvused.
Värvuse tähiseid on kokku kümme (sulgudes).
Number.
Värvained on rühma sees nummerdatud jooksvalt ja uuemad, st hiljem avastatud või sünteesitud värvained, saavad suurema numbri.
Muud.
Erandkorras on toidu värvimiseks kasutatavatel värvainetel alati dubleeriv üldnimetus ("CI Generic Name") Food + värvusetähis + number (eesti keelde tõlgituna Värvusenimetus + toiduvärv + number), isegi kui sama värvaine on toimeainena kasutusel ka muudes toodetes. Ühendi ehituse tähis ("CI Constitution Name") jääb mõlemal variandil ühiseks.
Ühendi ehituse tähis.
Ühendi ehituse tähis ("Colour Index Constitution Number") koosneb viiest numbrist. Numbrid moodustavad viiekohalise arvu kindlast vahemikust arvteljel. Iga vahemik tähistab kindla ühendite rühma keemilist struktuuri ja tähised näitavad värvaine kuulumist kindlasse keemiliste ühendite rühma.
Näiteid:
August Joseph Ignaz Toepler

August Joseph Ignaz Toepler (7. september 1836 – 6. märts 1912) oli saksa füüsik, kes on tuntud oma elektroakustika alaste eksperimentide tõttu.
August Toepler arendas koos oma poja Maximilian Toepleriga Dresdeni Tehnikaülikoolis gaaslahenduste füüsikat, mille käigus nad arendasid Schlieren'i fotografeerimise (Schlieren photography) tehnikat.
Mõõkade maru

"Mõõkade maru" (inglise keeles "A Storm of Swords") on George R. R. Martini romaanisarja "Jää ja tule laul" kolmas osa. 
Eesti keeles ilmus raamat kahes köites: "Mõõkade maru I. Teras ja lumi" (2010 november) ja "Mõõkade maru II. Veri ja kuld" (2011 september) kirjastuse Varrak kaudu.
Romaanisarja "Jää ja tule laul" põhjal on tehtud ka teleseriaal.
Vareste pidusöök

"Vareste pidusöök" (inglise keeles "A Feast for Crows") on George R. R. Martini romaanisarja "Jää ja tule laul" neljas osa. 
Eesti keeles ilmus raamat kahes köites, "Vareste pidusöök. 1. raamat" (2012 november) ja "Vareste pidusöök. 2. raamat", (2014 veebruar) kirjastuse Varrak kaudu.
Romaanisarja "Jää ja tule laul" põhjal on tehtud ka teleseriaal.
Tants lohedega

"Tants lohedega" (inglise keeles "A Dance with Dragons") on George R. R. Martini romaanisarja "Jää ja tule laul" viies osa. Eesti keeles ilmus raamat kahes köites: "Tants lohedega. 1. raamat" (2016 september) ja "Tants lohedega. 2. raamat" (2017 mai). Eestikeelsed kõvaköitelised raamatud on välja andnud kirjastus Varrak.
Romaanisarja "Jää ja tule laul" põhjal valmis ka teleseriaal.
Inge Rajasaar

Inge Rajasaar (sündinud Õunapuu, aastatel 1963–1967 Turm, aastast 1968 Rajasaar; sündinud 14. detsembril 1938 Tallinnas) on eesti teadustoimetaja ja tõlkija.
Ta on lõpetanud 1957. aastal Tallinna 1. Keskkooli ning õppinud Tartu Riiklikus Ülikoolis kaugõppes eesti keele ja kirjanduse erialal soome-ugri keelte eriharus. Ülikooli lõpetas ("cum laude") 1967. aastal.
Ta töötas Eesti Riiklikus Kirjastuses 1961. aastast nooremtoimetajana, 1965. aastal sai toimetajaks. 1966. aastast oli kirjastuse Valgus vanemtoimetaja, 1988. aastast teadustoimetaja ja 1990. aastast juhtivtoimetaja.
Ta on Eesti Ajakirjanike Liidu liige alates 1969, Estonia Seltsi liige alates 1991.
Isiklikku.
Tema abikaasa oli kultuuriajakirjanik ja publitsist Valentin Rajasaar (1927–1998). Poeg on bioloog ja loodusfotograaf Val Rajasaar. Tütar Agni Kaldma (sündinud 1970) on jurist ja merekeskkonna kaitsja.
Vasilis Kostakis

Vasilis Kostakis (ka Vasileios Kostakis; sündinud 23. veebruaril 1985) on Kreeka päritolu majandusteadlane.
Ta on Tallinna Tehnikaülikooli professor, kes uurib tulevikutöö teemasid.
Haridus.
Bakalaureusekraadi omandas ta Makedoonia Ülikoolis Kreekas 2002–2006 ning magistrikraadid Amsterdami Ülikoolis 2007–2009 ja Tallinna Tehnikaülikoolis 2008–2009. 2009. aastal TTÜs kaitstud magistritöö teemaks oli "Towards Open Source Democracy: The Emergence of Wikipolitics" ning selle juhendajad olid Wolfgang Drechsler ja Rainer Kattel. Doktorantuuri läbis Kostakis aastatel 2009–2011 Tallinna Tehnikaülikoolis, kus kaitses Drechsleri juhendamisel doktoriväitekirja teemal "The Political Economy of Information Production in the Social Web: Towards a 'Partner State Approach'". 
Teenistuskäik.
2011. aastal asus ta tööle Ragnar Nurkse innovatsiooni ja valitsemise instituudis, algul grandi täitjana (2011), siis teadurina (2012–2014) ja vanemteadurina (2015–2018). 2018-2023 oli ta Ragnar Nurkse innovatsiooni ja valitsemise instituudi sihtrahastusega professor, aastast 2024 täisprofessor tenuuris.
2017. aasta sügisest töötab ta ka õppejõuna USAs Harvardi Ülikooli Berkman Kleini interneti ja ühiskonna uurimiskeskuses. Oli külalisteadur ETH Zürichis 2018-2019 ja külalisprofessor 2018-2024. On külalisprofessor Ateena Ülikoolis aastast 2023 ja külalisdotsent "The New Schoolis" New Yorgis sügisest 2024.
2018. aastal sai Kostakis Euroopa Teadusnõukogust 1,1 miljoni euro suuruse uurimistoetuse nelja-aastaseks teadusprojektiks "Cosmolocalism", mille käigus uuritakse tuleviku tööd automatiseerimise ajastul ja pärast seda.
Spiši-Gemeri karst

Spiši-Gemeri karst (slovaki "Spišsko-gemerský kras") on mäestik Slovakkia keskosas, mis on osa Lääne-Karpaatidest ja ühtlasi ka Slovaki maagimäestikust. Selle regiooni kõrgeim tipp on Kľak (1409 m).
Tegemist on valdavalt 800–1100 meetri kõrguste lavamaadega. Piirkond jaguneb kaheks erineva loodusega geomorfoloogiliseks üksuseks, need on Muránska planina ja Slovaki paradiis. Mõlemas piirkonnas on loodud ka rahvuspargid.
Asend.
Spiši-Gemeri karst piirneb järgmiste geograafiliste piirkondadega:
Merili Metsvahi

Merili Metsvahi (sündinud 24. juulil 1973) on eesti folklorist.
Elulugu.
Ta lõpetas 1998. aastal Tartu Ülikooli eesti ja võrdleva rahvaluule erialal, 2000. aastal sai samal erialal magistrikraadi. Metsvahi on õppinud ka Loránd Eötvösi Ülikoolis Budapestis, Göttingeni ülikoolis ja Helsingi Ülikoolis. 2007. aastal sai ta doktorikraadi tööga "Indiviid, mälu ja loovus: Ksenia Müürsepa mõttemaailm folkloristi pilgu läbi". Tema juhendaja oli Ülo Valk.
Metsvahi on töötanud Tartu Ülikooli kultuuriteaduste instituudi eesti ja võrdleva rahvaluule kaasprofessorina.
Ta on International Society for Folk Narrative Research'i ja Akadeemilise Rahvaluule Seltsi liige ning Eesti Akadeemilise Usundiloo Seltsi asutajaliige.
Metsvahi on uurinud imemuinasjutu tüüpi "Naine libahundiks" ja esimese öö õiguse müüdi levimist Eestis ning on seisukohal, et esimese öö õigust Eestis ei olnud. Ta on andnud välja muinasjutukogumikke ja koostanud õppekirjandust.
Krich

Krich oli Tallinnast pärit kaupmehe- ja literaadisuguvõsa.
Stolica

Stolica on mägi Stolica mäestikus Slovakkias. Tegemist on selle mäestiku ja ühtlasi ka Slovaki maagimäestiku kõrgeima tipuga. Mägi asub peaahelikust lõunas, kuid neid ühendab Slanské sadul (1234 m). Mäe kõrgus on 1 476 m. 
Stolica on kaetud metsaga. Alumistel nõlvadel valdavad pöögimetsad, ülevalpool aga kuusikud. Stolica nõlvadel kasvavad must kuslapuu ja kaljusõstar. Rohurindes esinevad mägi-naistesõnajalg, mägi-soosalat, austria kitsekakar, luht-kastevars ja plaatanilehine tulikas, kõrgemal ka harilik mustikas ja kare kastik. Varem leidus seal arvukalt mägikarjamaid, kuid enamikus on need taas metsastunud. Karjamaadel kasvavad jusshein, kuldmaran, üheõiene veishein ja harva ka kollane kannike. Mäe nõlvadelt saab alguse Sajó jõgi. Allikate juures kasvavad mõru jürilill ja tupp-villpea, Sajó allikate juures ka ubaleht.
Mäe moodustab graniidist monoliit, nõlvadel esineb ka kristalseid kiltasid.
Poľana mägi

Poľana on mägi Poľana mäestikus Slovakkias. Tegemist on selle mäestiku ja ühtlasi ka Slovaki keskmäestiku kõrgeima tipuga. Mäe kõrgus on 1457,8 m. Läänes ühendab Priehybina sadul (1270 m) Poľana mäge Predná Poľanaga.
Mägi on moodustunud koos ülejäänud mäestikuga erodeerunud kihtvulkaanist. Selle kaldeera läbimõõt oli 6 kilomeetrit ja sügavus 600 meetrit. Tänapäeval on see Slovakkias asunud vulkaanidest kõrgeim, kuigi hinnanguliselt oli neist varem kõrgeim Štiavnica mäestiku kohal paiknenud vulkaan. Sealseteks kivimiteks on püroklastilise materjali kivistumisel tekkinud tuff ja laavaväljade tardumisel tekkinud andesiit, lisaks ka rüoliit.
Whole Lotta Love

"Whole Lotta Love" on inglise "hard rock"'i ansambli Led Zeppelin laul nende 1969. aastal ilmunud stuudioalbumilt "Led Zeppelin II".
Laul ilmus samal aastal mitmes Euroopa riigis ning Jaapanis ja USA-s ka singlina. Saksamaal tõusis see singlimüügi edetabeli esikohale. USA-s jõudis see Billboardi edetabelis 4. kohale ning seda müüdi üle miljoni eksemplari.
"Whole Lotta Love" on tuntud Jimmy Page'i kitarririfi poolest. Loos kasutatakse lisaks tavapärastele pillidele ka teremini.
Ajakirja Rolling Stone 2004. aastal koostatud 500 kõigi aegade parima laulu edetabelis jõudis lugu 75. kohale.
Antrakinoon

Antrakinoon on aromaatne orgaaniline ühend valemiga C14H8O2. Võimalik on mitu isomeeri, millest igaüks võib vaadelda kui kinooni derivaati. Nimetus antrakinoon viitab peaaegu alati ühele spetsiifilisele isomeerile, 9,10-antrakinoonile (IUPAC: 9,10-dioksoantratseen), kusjuures ketoonrühmad paiknevad keskrõngas. Saadakse antratseeni oksüdeerimisel ja ta on paljude värvainete sünteesi lähteaineks. Kasutatakse ka paberimassi pleegitamiseks.
Omadused.
See on kollane väga kristalne tahke aine, mis halvasti lahustub vees, kuid lahustub kuumutamisel orgaanilistes lahustites (näiteks on see peaaegu täielikult lahustumatu etanoolis toatemperatuuril, kuid 100 grammis etanoolis võib keetmisel lahustada 2,25 g antrakinooni).
Tremadoci lade

Tremadoci lade on ordoviitsiumi ladestu alamordoviitsiumi ladestiku vanim globaalne ja kohati ka regionaalne kronostratigraafiline üksus (lade). Seda hakkas esimesena eristama Adam Sedgwick aastal 1846. Lade on nime saanud Tremadoci küla järgi Walesis. Lademe alumist piiri määratleb konodondi "Iapetognathus fluctivagus" esmakordne ilmumine Newfoundlandil Gros Morne rahvuspargi piirpaljandis, lademe ülempiiri märgib Tetragraptus approximatuse esmakordne ilmumine Hunnebergi mäel Diabasbrotteti kivimurrus. 
Tremadoci lademe all lamab Furongi ladestikku kuuluv ametliku nimetuseta kambriumi lade ja sellel lasub Flo lade. Lademe vanus on 488,3...478,6 miljonit aastat. Eestis vastavad sellele Pakerordi lade ja Varangu lade.
Tremadoci lade tähistab graptoliitide esmakordset ilmumist.
Suurbritannia regionaalses stratigraafias vastavad Tremadoci lademele Migneinti lade ja Cressage lade, Põhja-Ameerikas Stairsi lade ja Skullrocki lade. Austraalias vastab sellele Lancefieldi lademe alumine osa, Siberis Nija lade. Hiina ja Vahemere&amp;Põhja-Gondwana regionaalsed stratigraafilised skeemid kasutavad nimetust Tremadoci lade.
Austraalia regionaalses stratigraafias lasub Darriwili lade Yapeeni lademel ja see lamab Gisborni lademe all. Austraalia lademete süsteem on kasutusel ka Uus-Meremaa Permile eelnevas geokronoloogias. Austraalias moodustusid sellel perioodil valdavalt kildad ja graniit.
Hiina regionaalses stratigraafias lamab Tremadoci lademel Flo lade, Vahemere&amp;Põhja-Gondwana stratigraafias aga Arenigi lade.
Vosmoi Kanal

Vosmoi Kanal on meelelahutuslik Valgevene telekanal.
Kanali eetris on dokumentaalfilmid, analüütilised saated, intervjuud tuntud muusikute ja näitlejatega, kulinaariasaated, uudised, hommikused meelelahutussaated jne.
Telekanal on venekeelne.
Tremadog

Tremadog (vanasti ka Tremadoc) on küla Suurbritannias Walesis Gwyneddi tervikomavalitsuses Porthmadogi piirkonnas. Tremadogis on algkool.
Küla järgi on nime saanud Tremadoci lade.
Küla rajas William Madocks, kes ostis sealsed maad aastal 1798. Aastal 1811 rajas ta sinna küla, mis on sellest ajast peale säilinud praktiliselt muutumatul kujul. Tremadog rajati range planeeringu järgi, asula juurde asutati ka ketrusvabrik, mille asemele hiljem rajati aga parkimistöökoda. Enamik küla hooneid on rajatud ühtse projekti järgi, ent selle juures asuvad ka mitmed villad. Aastal 1815 avati küla Glaslyni jõega ühendav kanal, mis on tänapäeval aga kuivaks jäänud ja kasutusel teena. Madocks rajas külla ka anglikaani kiriku ja metodisti kabeli. 
Aastal 1872 toimus seal "eisteddfod".
Mällu vastendatud fail

Mällu vastendatud fail on osa virtuaalmälust, mille sisu vastab mingile osale failist või faililaadsest ressursist. Tavaliselt kasutatakse kõvakettal asuvat faili, kuid saab ka kasutada muid vahendeid, millele operatsioonisüsteem failikirjeldajat kasutades viidata saab. Sellist vastavust ära kasutades saab programm kasutada virtuaalmälu samamoodi nagu primaarset mälu.
Kasutus.
Kõige tavalisem koht, kus rakendatakse mällu vastendatud faile, on tänapäeva operatsioonisüsteemide protsesside laadija. Kui protsess käivitatakse, kasutab operatsioonisüsteem mällu vastendatud faili, et mällu käivitamiseks tuua käitatav fail koos tema kõikide laaditavate moodulitega. Enamus mälu vastendamise süsteeme kasutavad nõudmise põhjal lehtsaalimist, kus lehekülg laaditakse mällu ainult siis, kui mingi protsess on seda nõudnud. Käivitavate failide korral lubab selline käitumine operatsioonisüsteemil valikuliselt laadida ainult need osad protsessist, mida on tegelikult vaja täita.
Teine tavaline koht, kus kasutatakse mällu vastendatud faile, on mälu jagamine mitme protsessi vahel. Tänapäeva operatsioonisüsteemides ei ole üldiselt lubatud protsessidel kasutada mäluruumi, mis on eraldatud teise protsessi kasutamiseks. On mitmesuguseid meetodeid, kuidas mälu protsesside vahel turvaliselt jagada, kuid mällu vastendatud failide sisend/väljund on üks kõige populaarsemaid. Kaks või enam programmi saavad samaaegselt vastendada ühe füüsilise faili mällu ja seejärel sellele mälule ligi pääseda.
Tüübid.
Mällu vastendatud faile on kahte tüüpi:
Säiliv mällu vastendatud fail.
Säilivate mällu vastendatud failidega on vastavusse seatud reaalne fail kettal. Kui kõik protsessid on faili kasutamise lõpetanud, salvestatakse andmed lähtefaili. Säilivaid mällu vastendatud faile on mõistlik kasutada, kui töötatakse väga suurte lähtefailidega.
Mittesäiliv mällu vastendatud fail.
Mittesäilivate mällu vastendatud failidega ei seata vastavusse faili kettal. Kui viimane protsess lõpetab faili kasutamise, siis kõik andmed kaovad ning prügikoristus eemaldab faili. Sellist lähenemist eelistatakse juhtudel, kus töötatakse mitme protsessi vahel jagatud failidega ja protsessidevahelise suhtlusega.
Ajalugu.
TOPS-20 PMAP.
Esimene mällu vastendatud failide rakenduskoht oli PMAP-süsteemi kutse DEC-20's TOPS-20 operatsioonisüsteemis. Seda hakati arendama 1969. aastal ja valmis sai see 1976. aastal.
SunOS 4 mmap.
SunOS 4 (detsember 1988) tutvustas UNIX-i käsku 'mmap', mis lubas programmidel faile mällu vastendada.
Kasvavad mällu vastendatud failid (GMMF).
Kaks aastakümmet pärast TOPS-20's PMAP avalikustamist võeti -s kasutusele kasvavad mällu vastendatud failid.
Euroopa Liidu Notariaatide Nõukogu

Euroopa Liidu Notariaatide Nõukogu (ingl "Council of the Notariats of the European Union", "CNUE") on mittetulundusühendus, mille eesmärk on notariaadi tööd korraldada ja edendada nii rahvusvahelisel kui ka kohalikul tasandil. CNUE esindab notareid Euroopa Liidu institutsioonidega suhtlemisel. Organisatsiooni kuulub 22 ladina tsiviilõigusel põhineva Euroopa Liidu liikmesriigi notareid.
Notariaat on avalik-õiguslik institutsioon, mille peamine eesmärk on kontrollida ja kinnitada õigusaktides ning lepingutes sisalduvaid andmeid. Notari töö hõlmab eri valdkondi, näiteks abielu, ettevõtlus, pärimine, kinnisvara.
Ajalugu.
1976. aastal loodi Pariisis Prantsusmaa, Saksamaa, Belgia, Luksemburgi, Itaalia ja Hollandi algatusel Notariaadi Presidentide Konverents. Asutajariikide ühine eesmärk oli notariaatide arvamusi ja huve riiklikul, Euroopa ja üleilmsel tasandil kuuldavamaks teha.
Aastal 1989 sai ühendus riigiüleseks notarite ühenduseks ning seetõttu muudeti ühenduse nimi Alaliseks Euroopa Notarite Konverentsiks. Järgmine nimevahetus toimus 1995. aastal, misjärel uueks nimeks sai Euroopa Liidu Notariaatide Konverents. 1. jaanuaril 2006 võeti vastu praegune nimi ehk Euroopa Liidu Notariaatide Nõukogu.
Euroopa Liidu Notariaatide Nõukogu suurenes kolme riigi võrra, kui ühendusse astusid Austria, Portugal ja Hispaania. Aastal 2004 liitusid ühendusega veel üheksa riiki (k.a Eesti), mis astusid samal ajal ka Euroopa Liitu. Kolm aastat hiljem said CNUE liikmeteks Bulgaaria ja Rumeenia. Aastal 2013 astus organisatsiooni Horvaatia.
Esimene Euroopa Liidu Notariaatide Nõukogu üldkoosolek toimus 2004. aastal Brüsselis. Sellega pandi alus Euroopa notarite tulevasele poliitilisele tegevusele. Peamine eesmärk oli vähendada liikmesriikide õigusaktide vahelist ebamäärasust ja tekkinud vastuolusid.
Eesmärgid.
CNUE eesmärk on notarite töö edendamine nii kohalikul kui ka rahvusvahelisel tasandil. Et lihtsustada Euroopas piiriüleste toimingute tegemist, tagada võrdne juurdepääs õigustele ja parandada majanduskeskonda, on CNUE loonud mitmesuguseid veebilehti. Veebikeskkonnas saab õigusabi mitme valdkonna kohta, näiteks äritegevus, kinnisvara, pärimine.
CNUE esindab notarite seisukohti Euroopa institutsioonide otsustusprotsessis. Samuti hoiab organisatsioon oma liikmeid järjepidevalt kursis notari tööd puudutavate uute õigusaktidega. Liikmesriikide notarite teadmiste täiendamiseks pakub CNUE koolitusi.
Liikmed.
Euroopa Liidu Notariaatide Nõukogus esindatud riigid:
Makedoonial, Montenegrol, Serbial ja Türgil on CNUE-s vaatleva liikme staatus.
CNUE tööna valminud veebilehed.
Eesmärkide täitmiseks on CNUE loonud temaatilisi veebilehti:
Juan Fernando Quintero

Juan Fernando Quintero Paniagua (sündinud 18. jaanuaril 1993 Medellínis) on Colombia jalgpallur. Ta mängib ründava poolkaitsjana Argentina kõrgliiga klubis River Plate ja Colombia jalgpallikoondises.
Ta alustas klubikarjääri 2009. aastal kodumaal Envigados. Klubikarjääri jooksul on ta mänginud veel Colombia klubides Atlético Nacional ja Independiente Medellín, Itaalia kõrgliiga klubis Pescara, Portugali kõrgliiga klubis Porto ning Prantsusmaa kõrgliiga klubis Stade Rennais. River Plate'is mängib ta alates 2018. aastast.
2013. aastal tuli ta Colombia kuni 20-aastaste koondisega Lõuna-Ameerika meistriks. Ta lõi turniiril viis väravat ja valiti turniiri parimaks mängijaks. Debüüdi Colombia jalgpallikoondises tegi ta 17. oktoobril 2012 sõprusmängus Kameruni vastu. Esimese värava lõi ta koondise särgis 2014. aasta maailmameistrivõistluste teises alagrupimängus Elevandiluuranniku vastu. 2018. aasta maailmameistrivõistluste esimeses alagrupimängus lõi värava Jaapani vastu. Jaapanile löödud väravaga sai ta esimeseks Colombia mängijaks, kes on löönud värava kahtedel maailmameistrivõistlustel.
Eesti Tarbijakaitse Liit

Eesti Tarbijakaitse Liit (ELT) on 30. septembril 1997. aastal asutatud mittetulundusühing, mille põhitegevusala on kodanikuõiguste kaitse ja eestkoste; teatud elanikegrupi huvide kaitse (94991).
Eren Derdiyok

Eren Derdiyok (sündinud 12. juunil 1988 Baselis) on Šveitsi jalgpallur, kes mängib ründajana Türgi kõrgliiga klubis Göztepe ja Šveitsi jalgpallikoondises.
Derdiyok sündis Türgi kurdi päritolu peres. Tal on samuti Türgi kodakondsus.
Ta alustas karjääri 2004. aastal kodumaal Old Boysis. 2006. aastal liitus ta Šveitsi kõrgliiga klubiga FC Basel. Hooajal 2007–08 tuli ta klubiga nii Šveitsi meistriks kui võitis ka Šveitsi karika.
2009. aastal siirdus ta Saksamaale, kus mängis järgmised viis hooaega. Neist kolm esimest ja viimase veetis ta Leverkuseni Bayeris ning hooaja 2012–13 Hoffenheimis. Kõige edukam hooaeg Saksamaal oli esimene, 2009–10, kui ta lõi Leverkuseni Bayeri särgis Bundesligas 12 väravat.
2015. aastal liitus ta Türgi kõrgliiga klubiga Kasımpaşa. Väga edukaks kujunes hooaeg 2015–16, kui ta lõi Türgi kõrgliigas 13 väravat.
2016. aasta augustis sõlmis ta kolmeaastase lepingu teise Türgi kõrgliiga klubi, Galatasarayga. Hooaegadel 2017–2018 ja 2018/2019 tuli ta klubiga Türgi meistriks. 2019. aastal jätkas Türgi kõrgliigas karjääri Göztepe meeskonnas.
Debüüdi Šveitsi jalgpallikoondises tegi Derdiyok 6. veebruaril 2008 mängus Inglismaa vastu, lüües selles mängus ka oma esimese värava. Samal aastal valiti ta Šveitsi koondisse Euroopa meistrivõistlusteks. Ta oli 19-aastaselt turniiri noorim mängija. Ta on kuulunud Šveitsi koondisse veel ka 2010. aasta maailmameistrivõistlustel ja 2016. aasta Euroopa meistrivõistlustel.
Moussa Marega

Moussa Marega (sündinud 14. aprillil 1991 Les Ulisis) on Mali jalgpallur. Ta mängib ründajana Saudi Araabia kõrgliiga klubis Al Hilal ja Mali jalgpallikoondises.
Ta sündis Prantsusmaal Pariisi eeslinnas Les Ulisis. Ta alustas klubikarjääri Prantsusmaa madalamate liigade klubides. Hooajal 2013–14 mängis ta Prantsusmaa kolmanda liiga klubis Amiens. 2014. aastal liitus ta Tuneesia kõrgliiga klubiga Espérance de Tunis. Aastatel 2014–2016 mängis ta Portugali kõrgliiga klubis Marítimo.
2016. aasta jaanuaris liitus ta Portugali kõrgliiga klubiga Porto.. Esimesel hooajal Portoga ta Portugali kõrgliigas ühtegi väravat ei löönud. Hooaja 2016–17 veetis ta laenul teises Portugali kõrgliiga klubis, Vitória Guimarãesis. Ta oli sel hooajal 13 väravaga klubi suurim väravakütt. Liigahooaeg lõpetati neljanda kohaga. Hooajal 2017–18 lõi ta Porto särgis koguni 22 väravat ning tuli samal hooajal klubiga Portugali meistriks. Hooajal 2018–2019 valiti ta Portugali kõrgliiga hooaja sümboolsesse koosseisu. Teist korda tuli ta Portoga Portugali meistriks hooajal 2019–20.
2021. aasta mais sõlmis ta kolmeaastase lepingu Al Hilaliga.
Debüüdi Mali jalgpallikoondises tegi ta 25. märtsil 2015 sõprusmängus Gaboni vastu. Esimese värava lõi ta koondise särgis 4. septembril 2016 mängus Benini vastu. Ta kuulus Mali koondisse 2017. ja 2019. aasta Aafrika rahvaste karikavõistlustel.
Laine Soe

Laine Soe (15. mai 1927 – 8. juuni 2008) oli eesti tõlkija.
Ta on tõlkinud eesti keelde vene kirjandust.
Ta on maetud Tallinna Metsakalmistule.
Maksupettus

Maksupettus ehk maksudest hoidumine (ingl "tax evasion") on tahtlik ebaseaduslik tegevus, millega isik vähendab enda maksukoormust.
Ajalugu.
Maksupettuse ja maksudest hoidumise ajalugu algas juba Vana-Roomas, kui rikastele kehtestati maksud. Prantsuse revolutsiooni ajal pakkusid Šveitsi pangad prantsuse ülikutele, kes oma vara päästa üritasid, raha eest konfidentsiaalsust. 1934. aastal muutis Šveits pangaametnike poolt klientide identiteedi avalikustamine illegaalseks, mille tulemusena hakkas rikaste vara maailma eri riikidest kogunema Šveitsi pankadesse.
Maksukuulekus ja maksumoraal.
Maksukuulekus on maksumaksja käitumine, mis seisneb riigile tulude deklareerimises ja maksude tasumises. Maksukuulekus sõltub maksumoraalist ehk individuaalsest valmisolekust maksta makse. Maksumoraal väljendab inimeste suhtumisest riiki. Kui riigi kodanikke poliitikasse rohkem kaasata, on tavaliselt tulemuseks maksumoraali paranemine. Maksumoraali mõjutavad ka religioon ja kultuur.
Maksuplaneerimine.
Maksuõigus annab maksumaksjale maksuplaneerimisel küllaltki suure vabaduse. Maksude maksmist saab legaalselt mingil määral vältida, kasutades ära lünki õiguskorras, kuid kui tehingu vorm ei vasta enam majandustegevuse tegelikule sisule, siis on tegu illegaalse maksuplaneerimisega. 
Maksupettuse eristamine maksuplaneerimisest.
Keeruline on vahet teha maksudest hoidumisel ja maksunduslike riskide võtmisel. Tehing, mille eesmärk on maksudest hoidumine, on tavaliselt kunstlik ja omapärane. Samas pole kõikide kahtlaste tehingute puhul tegu maksupettusega ja sellepärast peab tehinguga olema seotud tahe vähendada maksukoormust. Lisaks tuleb kunstliku tehingu sisu analüüsida ning teha kindlaks, et sellise vormi kasutamiseks polnud muid põhjuseid.
Riigikohtu halduskolleegium on esile tõstnud loetelu tunnuseid, mis peavad olema maksudest hoidumise eesmärgiga tehtud tehingul:
Välislink.
Prokuratuur süüdistab kurikuulsat metsafirmat ja selle juhte suures palgaskeemis, Äripäev, 19. märts 2025
Alessandro Schöpf

Alessandro Schöpf (sündinud 7. veebruaril 1994 Umhausenis) on Austria jalgpallur. Ta mängib poolkaitsjana Major League Socceri (MLS) klubis Vancouver Whitecaps ja Austria jalgpallikoondises.
Ta liitus 2009. aastal Müncheni Bayerniga. Ta mängis kahel hooajal klubi reservmeeskonnas Regionalliga Bayernis. 2014. aasta juunis sõlmis ta lepingu 2. Bundesliga klubiga 1. FC Nürnberg.
Aastatel 2016–2021 mängis Bundesliga klubis Schalke. Bundesligas tegi ta debüüdi 2016. aasta 30. jaanuaril mängus Darmstadti vastu. Esimese värava lõi ta liigas juba oma teisel mängu 6. veebruaril Wolfsburgi vastu.
i.
2021. aasta juulis sõlmis ta kaheaastase lepingu Saksamaa kõrgliigaklubiga Bielefeldi Arminia. 2022. aastal langes Arminia aga kõrgliigast välja ning sama aasta augustis siirdus Schöpf Vancouver Whitecaps
Debüüdi Austria jalgpallikoondises tegi ta 27. märtsil 2016 sõprusmängus Albaania vastu. Esimese värava lõi ta koondise särgis 31. mail 2016 sõprusmängus Malta vastu. 2016. aasta Euroopa meistrivõistluste viimases mängus lõi ta värava Islandi vastu.